|  |
| --- |
| FødevarestyrelsenMail til hoering@fvst.dkfs@fvst.dk |
| øbenhavn, 14.06.2017 |
| To høringer vedr. betaling for kontrol / opkrævning af gebyrer |
| Høring vedr. bekendtgørelse om betaling for kontrol af fødevarer… |

Med henvisning til høring med følgebrev af 24. maj 2017 fremsendes her bemærkninger fra DSK.

Det er selvfølgelig altid ubelejligt at gebyrer sættes op, og vi havde naturligvis helst set, at vi slet ikke skulle betale gebyrer for kampagnekontrollen, men når udgangspunktet p.t. er, at betalingen skal dække de faktiske omkostninger, kan vi jo kun være bifalde, at disse udregnes så korrekt og så nøjagtigt som muligt.

Vi vil derfor ikke kommentere de fremlagte gebyrstørrelser yderligere, men har et forslag til øget brugervenlighed af bekendtgørelsen samt til besparelse af de administrative omkostninger ved gebyropkrævningen.

For at man lettere kan finde betalingsreglerne for de specifikke virksomhedstyper eller aktiviteter, man søger, ville det være hensigtsmæssigt, at kapitel 4 blev opdelt i nogle overskrifter, lige som f.eks. kapitel 9 Kontrol af foder og foderstofvirksomheder mv. er delt op med 10 overskrifter. Kapitel 4 kunne således fra § 24 og frem have følgende overskrifter:

* Engrosvirksomheder
* Detailvirksomheder
* Transportvirksomheder
* Små slagterier
* Virksomheder med daglig/ugentlig kontrol
* Kampagnekontrol
* Toskallede bløddyr
* Eksport til tredjelande
* Små mejerivirksomheder
* Opfølgende kontrol

Med hensyn til opkrævning af de ”små” gebyrer såsom kampagnekontrol og rejseholds-kontrol, der opkræves årligt, må der gå rigtig mange resurser tabt ved opkrævning. For de virksomheder, der har andre kontroller at betale for, kunne man opkræve kampagne- og rejseholdsgebyret sammen med årets første faktura for anden kontrol. For virksomheder, der ikke i kalenderåret har anden kontrol, kunne man opkræve gebyret/gebyrerne det efterfølgende år, hvor der er anden kontrol at betale for. Alternativt kunne man opkræve de to gebyrer hvert andet år. Ved at spare på administrationskontoen kunne man måske nedsætte de to gebyrer lidt, da gebyrerne vel også skal dække opkrævningen af disse.

|  |
| --- |
| Opkrævning af gebyrer.…maksimalgrænseværdier for pesticidrester |

DSK har gennemgået udkastet og har ingen bemærkninger hertil.

Med venlig hilsen.

Kirsten Jacobsen